**LĒMUMS**

LIEPĀJĀ

|  |  |  |  |
| --- | --- | --- | --- |
| 2021.gada 22.aprīlī | | | Nr.135/5  (prot. Nr.5, 7.§) |
| Par Liepājas pilsētas nodoma protokola slēgšanu ar Dienvidkurzemes novada Finanšu komisiju |

Liepājas pilsētas dome 2020.gada 15.oktobra sēdē pieņēma lēmumu Nr.505/14 “Par Liepājas pilsētas pieteikuma sagatavošanu Eiropas kultūras galvaspilsētas nosaukuma piešķiršanas 2027.gadam priekšatlasei”, ar kuru apliecina pieteikuma sagatavošanu un iesniegšanu noteiktajā termiņā Eiropas Kultūras galvaspilsētas nosaukuma piešķiršanas 2027.gadam priekšatlasei līdz 2021.gada 4.jūnijam. Veicinot plašāka reģiona iesaisti, Eiropas kultūras galvaspilsētas projekts paredz sadarbību ar citām pašvaldībām. Liepāja jau ilgstoši visās attīstības jomās ir cieši saistīta ar visiem astoņiem apkārtējiem novadiem (Aizpute, Durbe, Grobiņa, Nīca, Pāvilosta, Priekule, Rucava, Vaiņode) un kopā tiek veidoti arī ilgtermiņa stratēģiskie dokumenti, tajos iekļaujot kopīgu redzējumu par pilsētas un plašā reģiona nākotni. Ņemot vērā minēto, pamatojoties uz  likuma “Par pašvaldībām” 21.panta pirmo daļu, LIEPĀJAS PILSĒTAS DOME

N O L E M J :

1. Noslēgt nodomu protokolu (pielikumā) starp Liepājas pilsētu un Dienvidkurzemes novada Finanšu komisiju par kopīgu sadarbību, veidojot pieteikumu Eiropas kultūra galvaspilsētas 2027 pirmajai atlases kārtai, kurā tiek paredzēti pasākumi Liepājā un novadā laika periodā no 2023.-2027.gadam.

2. Deleģēt Liepājas pilsētas pašvaldības domes priekšsēdētāju parakstīt 1.punktā minēto nodomu protokolu.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Domes priekšsēdētāja birojam, Domes priekšsēdētājam un priekšsēdētāja vietniekiem, V.Vitkovskim, G.Skorobogatovai, Izpilddirektora birojam, pašvaldības izpilddirektoram un izpilddirektora vietniekiem, Liepājas pilsētas pašvaldības administrācijas struktūrvienībām, pašvaldības budžeta iestādēm un aģentūrām, kapitālsabiedrībām, Liepājas speciālās ekonomiskās zonas pārvaldei | |